ออล นิปปอน แอร์เวย์

ออลนิปปอนแอร์เวย์ (All Nippon Airways) หรือ บริษัท เดินอากาศเซ็งนิปปง มหาชนจำกัด () หรือย่อว่า ANA เป็นสายการบินที่ใหญ่ที่สุดในประเทศญี่ปุ่น มีสำนักงานใหญ่อยู่ในกรุงโตเกียว ประเทศญี่ปุ่น  และมีท่าอากาศยานหลักนานาชาติคือ ท่าอากาศยานนานาชาตินาริตะ และ ท่าอากาศยานนานาชาติคันไซ (โอซากะใต้) และมีท่าอากาศยานหลักภายในประเทศคือ ท่าอากาศยานนานาชาติโตเกียว ท่าอากาศยานนานาชาติโอซากะ ท่าอากาศยานชูบุเซ็นแทรร์ (นาโงยะ) และ ท่าอากาศยานชินชิโตเซะ (ซัปโปโร)

ANA จัดตั้งขึ้นโดยการควบรวมของ แอร์นิปปอน (สายการบินภูมิภาค) และ แอร์เจแปน (ผู้ให้บริการเช่าเหมาลำ) และต่อมาในปี 2547 ANA ได้จัดตั้งสายการบินต้นทุนต่ำในนามของ แอร์เน็กซ์ (Air Next) เพื่อทำการบินจากท่าอากาศยานฟุกุโอกะ ซึ่งเริ่มทำการบินครั้งแรกในปี 2003 และในปีเดียวกันนั้น  (2547) ANA ได้เป็นผู้ถืหุ้นหลักในสายการบินนะกะนิคอน แอร์ไลน์ เซอร์วิส (NAL) ซึ่งมีสำนักงานใหญ่ที่เมืองนาโงยะ และในปี 2003 ได้เปลี่ยนชื่อนะกะนิคอนฯ เป็น แอร์ เซ็นทรัล พร้อมทั้งย้ายที่ทำการไปยังท่าอากาศยานนานาชาติชูบุเซ็นแทรร์

ประวัติ 
สายการบินนี้ก่อตั้งเมื่อวันที่ 27 ธันวาคม ค.ศ. 1952 ในนามของ นิปปอนเฮลิคอปเตอร์ แอนด์ แอร์โร่เพลน โดยมีชื่อย่อว่า NH เริ่มบริการเที่ยวบินเฮลิคอปเตอร์ครั้งแรกในเดือนกุมภาพันธ์ ค.ศ. 1953 โดยเป็นเที่ยวบินเช่าเหมาลำ และ 15 ธันวาคมปีเดียวกัน NH ได้ทำการบินในเที่ยวบินขนส่งสินค้า ระหว่างโอซากะและโตเกียวด้วยเครื่องบินรุ่น de Havilland Dove ต่อมาให้บริการเที่ยวบินผู้โดยสารในวันที่ 1 กุมภาพันธ์ ค.ศ. 1954 ในเส้นทางเดียวกัน และทำการเปลี่ยนอากาศยานเป็นรุ่น de Havilland Heron และได้ขยายเส้นทางการบินสู่คิวชู และ ซัปโปโร 

ฟาร์อีสเทิร์นแอร์ไลน์ (Far Eastern Airlines) เป็นอีกสายการบินหนึ่งที่เป็นส่วนก่อตั้ง ANA โดย FEA ก่อตั้งขึ้นในวันที่ 26 ธันวาคม ค.ศ. 1952 ก่อนหน้า NH เพียงหนึ่งวัน แต่กระนั้นก็มิได้ทำการบินจนกระทั่งวันที่ 20 มกราคม ค.ศ. 1957 ในเที่ยวบินขนส่งสินค้า ระหว่างโอซากะและโตเกียว และใช้เครื่อง de Havilland Dove และขยายเส้นทางจากโตเกียวสู่ คาโกชิม่า 

FEA ได้ควบรวมกิจการกับ NH ในวันที่ 1 ธันวาคม ค.ศ. 1957 และเปลี่ยนชื่อเป็น ออล นิปปอน แอร์เวย์ โดยสาหเตุที่เลือกชื่อนี้เพราะว่า คำว่า"เจแปนแอร์ไลน์" แม้จะเป็นชื่อสามัญ แต่ได้จดทะเบียนเป็นชื่อสายการบินไปแล้ว จนในที่สุดได้เลือกเอาชื่อ "ออล นิปปอน แอรเวย์" มาใช้อย่างเป็นทางการ

กิจการองค์กร

สำนักงานใหญ่ 

ออล นิปปอน แอร์เวย์มีสำนักงานใหญ่ตั้งอยู่ที่ชิโอโดเมะซิตี้เซ็นเตอร์ในเขตชิโอโดเมะในเขตมินาโตะ โตเกียว ประเทศญี่ปุ่น

จุดหมายปลายทาง 
ออล นิปปอน แอร์เวย์มีเครือข่ายเส้นทางภายในประเทศที่กว้างขวางซึ่งครอบคลุมทั่วประเทศญี่ปุ่นตั้งแต่ฮกไกโดทางตอนเหนือไปจนถึงโอกินาวะทางตอนใต้ เครือข่ายเส้นทางระหว่างประเทศของเอเอ็มเอขยายไปถึงจีน เกาหลีใต้ อินเดีย เอเชียตะวันออกเฉียงใต้ แคนาดา สหรัฐอเมริกา เม็กซิโก ออสเตรเลีย และ ยุโรปตะวันตก 

เอเอ็นเอมีฐานการบินหลักที่ท่าอากาศยานนานาชาตินาริตะ ซึ่งใช้อาคารผู้โดยสาร 1 ฝั่งใต้ร่วมกับพันธมิตรสตาร์อัลไลแอนซ์ และที่ท่าอากาศยานนานาชาติโตเกียว โดยจะเป็นฐานการบินสำหรับเส้นทางบินภายในประเทศที่สำคัญ เนื่องจากอยู่ใกล้กับตัวเมืองโตเกียวและผู้คนจำนวนมาก

ข้อตกลงการบินร่วม 
ณ เดือนกุมภาพันธ์ ค.ศ. 2023 ออล นิปปอน แอร์เวย์ได้ทำข้อตกลงการบินร่วมกับสายการบินดังต่อไปนี้:

 แอร์แคนาดา
 แอร์ไชนา
 แอร์โด
 แอร์โดโลมิติ
 แอร์ เจแปน (สายการบินลูก)
 แอร์มาเก๊า
 แอร์นิวซีแลนด์
 อมากุซ่าแอร์ไลน์
 เอเชียน่าแอร์ไลน์
 ออสเตรียนแอร์ไลน์
 อาเบียงกา
 บรัสเซลส์แอร์ไลน์
 สายการบินเอทิฮัด
 เอธิโอเปียนแอร์ไลน์
 ยูโรวิงส์
 อีวีเอแอร์
 การูดาอินโดนีเซีย
 ไอเบ็กส์แอร์ไลน์
 เจแปน แอร์คอมมิวเตอร์
 การบินจี๋เสียง
 ล็อตโปแลนด์
 ลุฟท์ฮันซ่า
 โอเรียนทัล แอร์บริด์จ
 ฟิลิปปินส์แอร์ไลน์
 ชานตงแอร์ไลน์
 เชินเจิ้นแอร์ไลน์
 สิงคโปร์แอร์ไลน์
 โซลาซีด แอร์
 เซาท์แอฟริกันแอร์เวย์
 สตาร์ฟลายเยอร์
 สวิสอินเตอร์เนชันแนลแอร์ไลน์
 ตัปปูร์ตูกัล
 การบินไทย
 เตอร์กิชแอร์ไลน์
 ยูไนเต็ดแอร์ไลน์
 เวียดนามแอร์ไลน์
 เวอร์จินออสเตรเลีย

ข้อตกลงระหว่างสายการบิน 
ออล นิปปอน แอร์เวย์มีข้อตกลงกับสายการบินดังต่อไปนี้:

 ปากีสถานอินเตอร์เนชันแนลแอร์ไลน์

ฝูงบิน 
ณ เดือนกุมภาพันธ์ ค.ศ. 2023 ออล นิปปอน แอร์เวย์ มีเครื่องบินประจำการในฝูงบินดังนี้:

ฝูงบินของเอเอ็นเอมีอายุเฉลี่ย 9.2 ปี

อ้างอิง 

สายการบินสัญชาติญี่ปุ่น
สตาร์อัลไลแอนซ์
บริษัทของญี่ปุ่น
บริษัทที่ก่อตั้งในปี พ.ศ. 2495
สายการบินที่ก่อตั้งในปี พ.ศ. 2495